9. A feladat Magyarország II. világháborús részvételével kapcsolatos.
Válaszoljon a kérdésekre a források és ismeretei alapján! (Elemenként 0,5 pont.)

„Magyarország 20 éven keresztül […] alázatosan várta területének növekedését
anélkül, hogy gyakorlatilag bármit is tett volna annak érdekében. […] Három ízben
növekedett a területe jelentős mértékben a birodalom révén, három ízben növekedett
saját közreműködése és harca nélkül. […]
Kállay és társaik készek arra, hogy Magyarországot kiszolgáltassák Anglia vagy
Oroszország akaratának. […]
1. A kormányzónak nincs hatalma, nincs helyes ösztöne. […] A kormányzó lényében
tulajdonképpen katona, de csakis katona. […] Amilyen jó katonás szelleme, olyan
siralmasak politikai képességei. […]
6. […] Minden értünk vérző magyar a mi véráldozatunkat csökkenti, erősíti
tartalékainkat a további hadviseléshez, és segít abban, hogy erőinket megőrizzük a
háború utáni nagy feladatok megoldására.
[…] előfeltétele a jelenlegi kormány leváltása; pótlására a nemzeti ellenzékkel német
irányítás alatt álló kormány alakítandó. […]
Eljött az ideje, hogy megszüntessük Magyarország önállósodásának állapotát. […]
Ütött az óra, hogy a zsidókérdéshez alaposan hozzányúljunk.” (A német birodalmi
megbízott jelentése, 1944)

a) Határozza meg a forrásban felidézett három területgyarapodás évszámát kronológiai
rendben!
1. ……………….. 2. ……………….. 3. ………………..
b) Nevezze meg a forrásban felidézett kormányzót!
……………………….………………………………
c) Sorolja fel, hogy mely politikai, katonai, társadalmi lépések megtételére tesz javaslatot
a jelentés!
Politikai: ……………………………………………………………………………………...…
Katonai:…………………………………………………………………………………….……
Társadalmi:………………………………………………………………………………………
d) Állapítsa meg, hogy a javasolt intézkedések mely cél elérését szolgálják!
…………………………………………………………………………………………………..


Megoldás
9. A II. világháborús magyar részvétel (Elemenként 0,5 pont, összesen 4 pont)
a)
1. 1938
2. 1940
3. 1941
(Elfogadható megoldás még, ha a vizsgázó időrendben szerepelteti az 1939-es
évszámot a fenti három évszám valamelyike helyett.)
b) Horthy Miklós
c)
Politikai: a kormány leváltása vagy német támogatású kormány alakítása.
Katonai: a magyar katonai részvétel fokozása a háborúban vagy német megszállás.
Társadalmi: a zsidókérdés „megoldása” vagy zsidóüldözés.
d) Magyarország önállóságának megszüntetése vagy megakadályozni, hogy Magyarország
angol, orosz érdekeket szolgáljon vagy a Harmadik Birodalom védelme.
